বিরাটকে মিস করছেন অানুষ্কা - Daily Manobkantha
বিরাটকে মিস করছেন অানুষ্কা
অনলাইন ডেস্ক | Publish on 04/09/2018 6:21 PM
সেপ্টেম্বরেই মুক্তি পেতে চলেছে অনুষ্কা-বরুণ অভিনীত ছবি ‘সুই ধাগা’। এই ছবির প্রচারে দেশের নানা প্রান্তে ঘুরে বেড়াচ্ছেন ছবির নায়ক-নায়িকা। ‘সুই ধাগা’-র ট্রেলর ইতিমধ্যেই সাড়া ফেলেছে তাদের অনুরাগী মহলেও। তবু মন ভাল নেই অনুষ্কা শর্মার। বিরাটকে মিস করছেন তিনি।
সেই কথাই জয়পুরে ছবির প্রোমোশনে গিয়ে বলে ফেললেন নায়িকা। পাশে তখন ছবির নায়ক বরুণ ধাওয়ান, সামনে জয়পুর বিবেকানন্দ গ্লোবাল ইউনিভার্সিটির ছাত্র-ছাত্রীরা। ছবির মিউজিক লঞ্চের আগে অনুষ্কা এই ইউনিভার্সিটিতে এলে, তাকে দেখেই বিরাট কোহালির ভক্তরা বিরাটের নাম ধরে উল্লাস প্রকাশ করতে থাকে। বিরাটের অনুরাগীদের দেখে আবেগতাড়িত হয়ে পড়েন অানুষ্কা।
ছাত্র-ছাত্রীদের উল্লাসের মাঝেই বলেন, ‘সকলেই তাকে খুব ভালবাসে, আমিও…, সকলের মতো আমিও তাকে খুব মিস করি!’ তার মুখে এই কথা শোনামাত্রই উচ্ছ্বাসে ফেটে পড়ে সকলে।